b'\n_START_ARTICLE_\nRudolf \xc5\xbdgur\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli v Tomaju je hodil na gimnazijo v Gorico in deloma v Koper, kjer je leta 1938 maturiral. Bogoslovje je \xc5\xa1tudiral v Gorici, v duhovnika pa je bil posve\xc4\x8den 30. maja 1942 v Trstu. Njegovo duhovni\xc5\xa1ko delo in \xc5\xbeivljenje je bilo posve\xc4\x8deno vernikom Slovenske Istre. Prvo slu\xc5\xbebo je nastopil v Podgorju in tu ostal 21 let. V letih 1963\xe2\x88\x921965 je bil \xc5\xbeupnik v \xc5\xa0marjah, od 1965 do smrti pa v Ospu. \xc5\xbdgur je bil preprost, skromen in vzoren duhovnik, ki je vestno opravljal svojo dol\xc5\xbenost in skrbel za cerkvena poslopja ter prosvetno delovanje v vseh \xc5\xbeupnijah kjer je slu\xc5\xbeboval. Umrl je v prometni nesre\xc4\x8di, ko se je z motorjem peljal k prijatelju \xc5\xbeupniku Alojzu Kocjan\xc4\x8di\xc4\x8du v Klanec pri Kozini.'